Molao wa Kgašo wa 1999 o hlaloša Tirelo ya Kgašo ya Modumo wa Maatla a Fase bjalo ka tirelo ya kgašo ya modumo ya setšhaba, poraebete goba ya naga yeo e dirišago maatla a go se fete wata e tee.
Go oketša kgopolo ya 'phihlelelo' go tšwa go tokelo ya go amogela tshedimošo go akaretša phihlelelo ye kgolo ya ditsela tša tšweletšo ka kgašo.
Tokelo ya tokologo ya ditaba le media wo mongwe, tokologo ya go amogela le go kgetholla tshedimošo le dikakanyo, tokologo ya bokgoni bja bokgabo; le tokologo ya akademiki le tokologo ya nyakišišo ya saentifiki.
Go tšwa go kgopolo ya tšwetšopele, kgopolo ya tekano e bohlokwa ka go lekanetša mahlakore a dipapadi ka go intasteri ya kgašo ka go hlohleletša batseni ba baswa ka gare ga papatšo.
Bobedi bja dilaesense tša kgašo ya setšhaba le kgwebo ya modumo wa maatla a fase di tla ba molaong mengwaga ye meraro, gomme laesense ya tiragalo ye e kgethegilego ya kgašo ya modumo wa maatla a fase e tla ba molaong matšatši a masometharo.
Laetša boipeeletšo bja maleba bja tirišo ya maatla a fase.
Laetša lefelo la studio le saete ya tshepedišo.
Hlama sehlophatšhomo seo se tla rwalago maikarabelo a tshepedišo ya kgopelo gomme sa šoma bjalo ka mokgopedi legatong la barulaganyi ba modiro.
Kgopela khopi ya foromo ya kgopelo ya tirelo ya kgašo le phatlalatšo ya taetšo.
Tlatša foromo ka kgatišo, o diriše ditlhaka tše kgolo.
Romela setlogo sa foromo ya kgopelo le dikhopi tše 16 tšeo di hlatsetšwego go Mmušo wo o Ikemetšego ka bowona wa Dikgokagano tša Afrika Borwa gotee le tefelo ya kgopelo.
Dikgopelo tšeo di se go tša tlatšwa gabotse di tla bušetšwa morago go mokgopedi gomme go ka se dumelelwe go hloka maikarabelo afe goba afe ao a tla hlolago hlakahlakano.
Tumelelo ya laesense ye e ka tšea dikgwedi tše 2 go iša go tše 3.
Foromo ya kgopelo e tla ba karolo ya dišetulu tša Kuranta ya Mmušo.